પાંચ વર્ષની વયથી તેઓશ્રીએ શાસ્ત્રનો અભ્યાસ આરંભ્યો. આઠ વર્ષે બ્રાહ્મણને જરૂરી સર્વ કર્મ શીખ્યા. કઠિન ગણાતા શાસ્ત્રગ્રંથો અને વેદ મંત્રોથી તેઓશ્રીએ પ્રાપ્ત થયેલી સિદ્ધિ જોઈ લોકો આશ્વર્ય ચકિચ થઈ જતા. આ કોઈ અવતારી પુરુષ છે એની સૌને ખાતરી થવા લાગી. પંદર વર્ષની વયે તેઓશ્રી અન્ય વિધાર્થીઓને શાસ્ત્રગ્રંથ શીખવવા લાગ્યા ! આથી તેઓ શાસ્ત્રી બુવા નામે ત્યારે જાણીતા થયા. શાસ્ત્રી બુવા પંચાયત પૂજા ને દત્ત પાદુકાનું પૂજન કરતા. નિત્ય ગુરુચરિત્ર વાંચતા અને વરસમાં બે વાર દત્ત ભગવાનના તીર્થક્ષેત્ર નરસેવા વાડીની તેઓ પદ યાત્રા કરતા. છવ્વીસ વર્ષની વયે ચાંદ્રાયણ વ્રત કરી એક માસના ઉપવાસ રાખ્યા હતા. ત્યાર બાદ તેઓશ્રીએ ગાયત્રી પુનઃઉચ્ચાર કર્યું હતું.